*Projekts*

LATVIJAS REPUBLIKAS MINISTRU KABINETS

2017. gada Rīkojums Nr.

Rīgā (prot. Nr. .§)

**Par prioritārajiem virzieniem zinātnē 2018. – 2021.gadā**

Saskaņā ar [Zinātniskās darbības likuma](https://likumi.lv/ta/id/107337-zinatniskas-darbibas-likums) [13.panta](https://likumi.lv/ta/id/107337-zinatniskas-darbibas-likums#p13) otrās daļas 3.punktu un [34.panta](https://likumi.lv/ta/id/107337-zinatniskas-darbibas-likums#p34) ceturto daļu apstiprināt šādus prioritāros zinātņu virzienus fundamentālo un lietišķo pētījumu finansēšanai 2018. – 2021.gadā:

1. Dabaszinātnes, lietišķā matemātika, informācijas un komunikācijas tehnoloģijas zināšanu ekonomikas attīstībai, viedie materiāli un tehnoloģijas produktu un procesu vērtības palielināšanai un kiberdrošības stiprināšana (procesu un jomu digitalizācija, mākslīgā intelekta izmantošana automatizācijā un robotizācijā, rūpnieciskā viedražošana, datormodelēšana, simulācijas un kvantu skaitļošana, lielie dati, datu ievākšanas un apstrādes tehnoloģijas, signālapstrādes tehnoloģijas, inteliģentas transporta sistēmas, lietu internets un tā radītie izaicinājumi, nanotehnoloģijas un fotonika, funkcionālie materiāli un kompozīti, biotehnoloģijas, kosmosa tehnoloģijas, kiberdrošība).

2. Energoneatkarība, energoefektivitāte un klimata pārmaiņas (enerģētiskā neatkarība, atjaunojamo energoresursu izpēte un alternatīvas fosilajiem resursiem, energoapgādes drošuma paaugstināšanas tehnoloģijas, vide, ekosistēmas un bioloģiskā daudzveidība, oglekļa mazietilpīgas ekonomikas veicināšana, klimata pārmaiņu samazināšana, piesārņojuma mazināšana un pielāgošanās klimata pārmaiņām, siltumnīcefekta gāzu emisiju samazināšana).

3. Vietējo resursu izpēte un ilgtspējīga izmantošana (ilgtspējīga dabas resursu izmantošana, zemes dzīļu un dabas resursu izmantošana produktu ar augstu pievienoto vērtību ražošanā, mežsaimniecības, lauksaimniecības un zivsaimniecības ilgtspējīga attīstība, lauksaimniecības ietekmes uz apkārtējo vidi mazināšana, jaunas tehnoloģijas un metodes drošas pārtikas ražošanā).

4. Sabiedrības veselība, sports, labklājība un demogrāfija (cilvēka, tai skaitā mātes un bērna, kā arī jauniešu veselība, veselības aprūpes kvalitāte, efektīvas ārstēšanas metodes un medicīnas tehnoloģijas, neinfekciju slimību agrīna diagnostika un prevencija, jauniešu vispusīgā attīstība, garīgā veselība, infekciju slimības un antimikrobā rezistence, asistīvās tehnoloģijas, biofarmācija, oriģinālo zāļu atklāšana un patentbrīvo zāļu ražošanas tehnoloģiju pilnveide, sociālās inovācijas, kopienas un vides ilgtspēja).

5. Zināšanu kultūra un inovācijas ekonomiskajai ilgtspējai (pētniecības komercializācija, inovatīva komercdarbība, labvēlīgs tiesību režīms, augstas pievienotās vērtības produktu un pakalpojumu radīšana un komercializācija, komercdarbības internacionalizācija, demogrāfija un perifēriju attīstības iespējas, viedā imigrācija, cilvēkkapitāla attīstība, izglītības kvalitātes pētījumi, kompetencēs balstīta izglītība, pētniecībā balstīta augstākā izglītība, globālās vērtību ķēdes, radošo industriju potenciāls, industrija 4.0).

6. Atvērta, iekļaujoša sabiedrība un sociālā drošumspēja (dzīves kvalitāte un sociālā aizsardzība, sociālā kapitāla kopienā veidošana, sabiedrības segregācija, demogrāfija un tās sociālie aspekti, vienlīdzība, iekļaujoša izaugsme, iekļaujošas sabiedrības vērtības Latvijas vēsturē, sabiedrības adaptēšanās spēja dažādu ģeopolitisku un ekonomisku izaicinājumu kontekstā, pasaules ģeotelpiskās attīstības centru identitātes un vērtību izpēte, rietumu un austrumu kultūru pamati, mijiedarbe un integrācija, radikalizācija, citu kultūru vērtību un reliģiju attīstība ietekmes potenciāls).

7. Sabiedrības drošības un aizsardzības izaicinājumi (sabiedrību vienojošu vērtību stabilizācija globāli mainīgos apstākļos, demokrātiju destabilizācijas mehānismu izpēte, sabiedrības polarizācija un radikalizācija, kibernoziedzības apkarošana, vēlēšanu manipulācijas, drošības industrijas inovāciju un vērtību ķēžu izpēte, iekļaušanās NATO un Eiropas Savienības drošības un aizsardzības sistēmā, duālā pielietojuma produkti, stratēģiskā un krīžu komunikācija, inovācijas valsts pārvaldē un politikas plānošanā).

8. Latvijas valstiskums, valoda un vērtības (Letonika, latviešu valodas attīstība, valststiesības, Latvijas vēsture un valstiskuma attīstība, tā ideja eiropeiskās vērtības cauri gadsimtiem, zināšanu kultūras praktizēšana dažādos vēstures periodos, ekonomiskā tehnoloģiju attīstības vēsture, sabiedrības kultūras un identitātes veidošanās eiropeisko vērtību kontekstā, kultūru mijiedarbe Latvijā, Latvijas kā multietniskas un multikulturālas vides pieredze gadsimtu gaitā un attīstības potenciāls. Sabiedriskās atmiņas loma mūsdienu politikā, personību loma Latvijas valstiskuma, vēsturisku notikumu, nacionālās identitātes un vērtību attīstībā. Kultūras mantojums un kultūrtelpas attīstība (pētījumi reģionālistikā un sociolingvistikā, korpuslingvistikā un terminoloģijā, latviešu valodas apguves teorētiskie un praktiskie pētījumi, latgaliešu rakstu valoda, lībiešu valoda).

Ministru prezidents Māris Kučinskis

Izglītības un zinātnes ministrs Kārlis Šadurskis

Iesniedzējs:

Izglītības un zinātnes ministrs Kārlis Šadurskis

Vīza:

Valsts sekretāre Līga Lejiņa

09.10.2017.18:08

552

L.F.Dreimane, 67047970

[lana-franceska.dreimane@izm.gov.lv](mailto:lana-franceska.dreimane@izm.gov.lv)

D.Stepanovs, 67047971

[dmitrijs.stepanovs@izm.gov.lv](mailto:dmitrijs.stepanovs@izm.gov.lv)